اشرف غنی کے بھائی کا افغان طالبان کی حمایت کا اعلان

افغانستان کے سابق صدر اشرف غنی کے بھائی حشمت غنی احمد زئی نے افغان طالبان کی حمایت کا اعلان کیا ہے۔

خبر کا کوڈ: 4957

تاریخ: 21 August 2021 - 17:18

مقدس دفاع نیوز ایجنسی نے انڈیا ٹائمز کے حوالے سے نقل کیا ہے کہ افغانستان کے سابق صدر اشرف غنی کے بھائی حشمت غنی احمد زئی نے افغان طالبان کی حمایت کا اعلان کیا ہے۔

افغان طالبان کی جانب سے حشمت غنی احمد زئی کی طالبان سے ملاقات اور حمایت کے اعلان کی ویڈیو جاری کی گئی ہے۔

اس سے قبل حشمت غنی کا ایک بیان سامنے آیا تھا جس میں انہوں نے کہا تھا کہ ان کے بھائی اشرف غنی افغانستان سے فرار کے بعد امارات پہنچ گئے ہیں۔

حشمت غنی احمد زئی نے کہا کہ امید ہے کہ طالبان افغان عوام کو امن فراہم کریں گے۔